Džordžs Brauns
Džordžs Brauns, arī Georgs fon Brauns (īru: Seoirse de Brún, vācu: Georg Reichsgraf von Browne, krievu: Юрий Юрьевич Броуне; 1698-1792) bija īru izcelsmes virsnieks, kas ķeizarienes Annas valdīšanas periodā pārgāja Krievijas Impērijas dienestā, paaugstināts par ģenerāli anšefu (general en chef) Septiņgadu kara laikā. Ķeizarienes Katrīnas II valdīšanas periodā ilgstoši bija Vidzemes ģenerālgubernators (1762—1792), no 1775. gada arī Igaunijas gubernators.